Papa konsilantaro de justeco kaj paco

La Papa konsilio de justeco kaj paco aŭ Papa konsilantaro de justeco kaj paco ekde ĝia kreo en 1967 ĝis la fino de 2016 estis administra fako de la Roma Kurio. Ĝiaj celo kaj funkcio estis precizigitaj en artikoloj 142 ĝis 144 de la apostola konstitucio Pastor Bonus: "Konsilio tia taskiĝas por ke justeco kaj paco en la mondo estu promociitaj laŭ evangelio kaj laŭ la Katolika Sociala Doktrino" Consilium eo spectat, ut iustitia et pax in mundo secundum Evangelium et socialem Ecclesiæ doctrinam promoveantur. Komence de 2017 la agadon transprenis nova institucio nomata Dicasterium por antaŭenigo de integra homa disvolviĝo.

 Historio 
La komisiitaro de la papa Justeco kaj Paco estis kreita de papo Paŭlo la 6-a) la 6an de januaro 1967 per la Motu Proprio Catholicam Christi Ecclesiam  La Motu Proprio Catholicam Christi Ecclesiam. Tiu fondaĵo realigas inviton de la Dua Vatikana Koncilio esprimita en la pastorala konstitucio Gaudium et Spes La constitution pastorale Gaudium et Spes: Konsiderante la senmezuran mizeron kiu kuntrenas, ankoraŭ en niaj tagoj, la plejan parton de la homaro, por ĉie favori la justecon kaj samtempe disvastigi en ĉiuj lokoj la amon de Kristo al la povruloj, la Koncilio, siaflanke, opinias tre dezirebla la fondaĵon de organismo de la universala eklezio, taskita instigi la katolikan komunumon al la progreso en la malriĉaj landoj kaj al la sociala justeco inter la nacioj” (Art. 90-3).

 Taskoj de la Konsilio 
Inter la taskoj de tiu Konsilio listigitaj Pastor Bonus elstaras:
 La konsilio pliprofundigas la katolikan Sociala Doktrinon aparte en aferoj koncernantaj la rilatojn inter laboristoj kaj entreprenistoj.
 Ĝi kolektas kaj taksas la informojn kaj rezultojn de la esploroj pri justeco kaj paco, la progreson kaj malobservojn de la homaj rajtoj. Ĝi prizorgas la kreskon de la rilatoj kun la internaciaj organismoj sincere engaĝiĝantaj por starigi la valorojn de la justeco kaj paco.
 Ĝi celas altiri la publikan sentemon al la antaŭenpuŝo de la paco.

La Konsilio por la Justeco kaj Paco distingiĝis inter la kreintoj de la Kompendio de la Katolika Sociala Doktrino.''  Le compendium de la doctrine sociale de l'Église

Ĝi samenergie interesiĝas pri la problemoj de la respekto de la kreaĵaro, de la medio kaj de ekologio.

 Organizo 
La Papa Konsilio de Justeco kaj Paco havas prezidenton, helpatan de Sekretario kaj de Subsekretario, ĉiuj nomumitaj de la Papo por periodo de 5 jaroj. Laikoj, religiuloj kaj pastroj de diversaj naciecoj konstituas permanentan teamon por la konkretigo de la programoj asignitaj.

Entute la Konsilio inkluzivas 40 membrojn kaj certan nombron de konsultiĝaj spertuloj, ĉiuj indikitaj de la papo, ŝarĝitaj por kvin jaroj. Ili, el diversaj ladoj de la teraj kontinentoj kunvenas periode kiel ĝenerala asembleo kiu grandplane engaĝas la grupojn sekvi la “signojn de la tempo” esplorante kaj aktivante en apartaj cirkonstancoj.

La konsultiĝaj spertuloj, kutime sciataj pri Katolika Sociala Doktrino, povas esti kunvokitaj por apartaj temoj.

Ekde 24 de oktobro 2009, la Konsilio estas prezidata de kardinalo Peter Kodwo Appiah Turkson.

 Kronotakso de la Sekretarioj de la Konsilio de Justeco kaj Paco 
 Maurice Roy (1967 – 1976)
 Bernardin Gantin (1976 – 1984)
 Roger Etchegaray (1984 – 1998)
 François-Xavier Nguyên Van Thuán (1998 – 2002)
 Renato Raffaele Martino (2002 - 2009)
 Peter Kodwo Appiah Turkson (depuis 2009)

 Elstaraj konsultaj spertuloj en la Konsilio de Justeco kaj Paco 
 Joseph Gremillion (1966 – 1974);
 Brazila Alceu Amoroso Lima, iniciatinto de la Brazila Kristana Demokratio (1967-1972.
 Andrea Cordero Lanza di Montezemolo (1976 – 1977)
 Roger Joseph Heckel, S.J. (1977 – 1980)
 Jan Pieter Schotte, C.I.C.M. (1980 – 1983)
 Diarmuid Martin (1994 – 2001)
 Giampaolo Crepaldi (2001 – 2009)
 Mario Toso, S.D.B (2009 - ...)

 Internaj ligoj 
 Roma Kurio
 Katolika sociala doktrino
 Papaj Akademioj
 Vatikano

 Notoj kaj referencoj 

 Eksteraj ligiloj 

 «Justice et Paix» ĉe la retejo vatikana
 Blogo de Konsilio de justeco kaj Paco (angle, france, itale, hispane)
 «Justice et Paix» ĉe Katolika Hierarkio


Kategorio:Romkatolika Eklezio
Kategorio:Homrajtprotektaj organizaĵoj